Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 2 Pv 516/14/5505	Liptovský Mikuláš, 11.12.2014
EEČ : 2-39-508-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: stolár
	Hoci  bol právoplatným rozsudkom Okresného súdu  v Liptovskom Mikuláši, sp. zn. XXXXX zo dňa 22. 05. 2009, zaviazaný platiť mesačné výživné na svoju dcéru XXXXX) po 66,- € vždy do 28. dňa  v mesiaci do rúk jej matky XXXXX, trvale bytom XXXXX, okres XXXXX od decembra 2011 doposiaľ si túto povinnosť plnil nepravidelne a len z časti, pričom v marci 2012 zaplatil 20,- €, v apríli a máji 2012 po 30,- €, v júni až októbri 2012 každý mesiac po              50,- €, v marci a apríli 2013 po 30,- €, v máji, júni a júli 2013 po 50,- €, v auguste, septembri a októbri 2013 po 40,- €, od januára do augusta 2014 každý  mesiac zaplatil po 40,- €, v septembri 45,- € a v októbri 50,- €, čím za uvedené obdobie na výživnom dlhoval najmenej 1 244,- €,

lebo zanikla trestnosť činu

Odôvodnenie:
	Proti obvinenému XXXXX bolo začaté trestné stíhanie a  vznesené obvinenie pre prečin zanedbania povinnej výživy podľa § 207 ods. 1 Trestného zákona pre skutok, že hoci  bol právoplatným rozsudkom Okresného súdu  v Liptovskom Mikuláši, sp. zn. XXXXX zo dňa 22. 05. 2009, zaviazaný platiť mesačné výživné na svoju dcéru Petru XXXXX) po 66,- € vždy do 28. dňa  v mesiaci do rúk jej matky XXXXX, trvale bytom XXXXX, okres XXXXX od decembra 2011 doposiaľ si túto povinnosť plnil nepravidelne a len z časti, pričom v marci 2012 zaplatil 20,- €, v apríli a máji 2012 po 30,- €, v júni až októbri 2012 každý mesiac po  50,- €, v marci a apríli 2013 po 30,- €, v máji, júni a júli 2013 po 50,- €, v auguste, septembri a októbri 2013 po 40,- €, od januára do augusta 2014 každý  mesiac zaplatil po 40,- €, v septembri 45,- € a v októbri 50,- €, čím za uvedené obdobie na výživnom dlhoval najmenej 1 244,- €.
	Po ukončení vyšetrovania podal vyšetrovateľ Odboru kriminálnej polície PZ v Liptovskom Mikuláši na tunajšiu prokuratúru  návrh na zastavenie trestného stíhania z dôvodu, že obvinený si svoju vyživovaciu povinnosť dodatočne splnil. 
Po preštudovaní spisového materiálu som zistila, že obvinený XXXXX podľa vyjadrenia matky dieťaťa jej dňa 25. 11. 2014 osobne do rúk odovzdal sumu vo výške 250,- € a dňa 26. 11. 2014 jej tiež do rúk odovzdal sumu 1 060,- €, čím celkové dlžné výživné do dnešného dňa vyplatil.  Tiež uviedla, že jej dcéra  v dôsledku neplatenia výživného obvineným  núdzou netrpela. 
	Podľa § 86  písm. a/, písm. b/  Trestného zákona   trestnosť zanedbania povinnej výživy podľa § 207 Trestného zákona zaniká,  ak trestný čin  nemal trvalo nepriaznivé následky a páchateľ svoju povinnosť  dodatočne splnil skôr, než sa súd odobral na záverečnú poradu, ak úrad práce, sociálnych vecí a rodiny poskytol oprávnenému náhradné výživné podľa osobitného predpisu v plnej výške podľa rozhodnutia súdu o výživnom, ak trestný čin nemal trvale nepriaznivé následky a páchateľ úradu práce sociálnych vecí a rodiny uhradil náhradu za poskytnuté náhradné výživné skôr než sa súd odobral na záverečnú poradu.   
	Podľa § 215 ods. 1 písm. h/ Trestného poriadku  prokurátor  zastaví trestné stíhanie ak zanikla trestnosť činu. 
	Keďže obvinený uhradil dlžné  výživné v plnej výške a neplatenie  výživného nemalo na jeho dcéru trvalo nepriaznivé následky, rozhodla som  tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zdeňka Klaučová
prokurátorka